Երուսաղեմը որպես Իսրայելի մայրաքաղաք ճանաչելու Դոնալդ Թրամփի հայտարարությունից հետո աշխարհի տարբեր հատվածներում գտնվող ԱՄՆ-ի պետական հաստատություններում սկսվել են կիրառվել ավտանգության հավելյալ միջոցներ։ Ինչպես հայտարարում է Պետդեպարտամենտը, այդ հաստատությունները կարող են ժամանակավորապես փակվել, կամ պարբերաբար դադարեցնել հասարակական ծառայությունները։ Այդ դեպքերում ԱՄՆ-ի դեսպանություններն ու հյուպատոսությունները կաշխատեն արտակարգ իրադրությունների դեպքում ծառայություններ մատուցել ԱՄՆ-ի քաղաքացիներին։